སྐད་ཅིག་དེ་ཉིད་དུ།ངའི་དྲན་ཤེས་ཀྱི་མེ་ལོང་ངོས་སུ་ཕུར་ཚུགས་སུ་གཏད་པའི་མིག་ཟུང་ཆེན་པོ་ཆ་གཅིག་དེ་ནི་བུ་མོ་ཞིག་གི་བརྩེ་དུངས་ཏེ།ཁོ་མོའི་གནག་ཅིང་སྟུག་པའི་སྨིན་མའི་འོག་གི་མངོན་ཆུང་དང་ཡིད་རྟོན་གྱི་མིག་མདངས་ལགསའོད་ཆེམ་ཆེམ་འཚེར་ཡོང་བའི་མོད་ལ།གློ་བུར་དུ་གཟུགས་མེད་ཀྱི་ནུས་སྟོབས་ཤིག་གིས་ངའི་སེམས་པ་ལྕགས་ཀྱི་སྤར་མཐིལ་དུ་ཤེད་ཀྱིས་བཙུར་བ་དང་བསྡེབས་ནས།ན་ཟུག་གི་སེམས་སྒྲ་དྲག་པོ་མཆེད་འོང་།ང་ཕྱིར་རང་ཁྱིམ་དུ་ལོག་ཡོང་རུང་།ང་ད་དུང་ན་ཟུག་གིས་གཟིར་ཞིང་འདུགངས་དཔེ་ཀློག་བྱེད་པ་དང་ཟིན་བྲིས་འགོད་པ།ཡང་ན་ལས་དོན་གང་ལ་འཇུག་ཀྱང་།ལྗིད་ཏིག་ཏིག་གི་སེམས་པ་འདི་ངས་ལར་ནས་སྒུལ་ཐུབ་པ་མི་འདུགརྡོག་ཁྲེས་ལྕི་མོ་ཞིག་གིས་ནམ་རྒྱུན་ངའི་སེམས་པའི་རྒྱུད་སྐད་སྦྲེང་གིན་ཡོད་པ་འདྲ།ས་རུབ་ལ་ཁད་དུ་གཞི་ནས་སེམས་ཁམས་ཅུང་ལྷོད་ལ་བབས་རྗེས།ངས་དྲན་གསོ་འདི་ལྟར་བྱེད་འགོ་ཚུགསརྒྱུ་རྐྱེན་ཅི་ཞིག་གི་དབང་གིས།ང་ལ་ཟུག་རྔུ་བསྐྱེད་པ་ཡིན་ནམརང་སེམས་ནས་དོགས་དྲི་འདི་འདྲ་ཞིག་བཏོན་ཡོངཁྱོད་རང་གི་སོ་ར་བྷ་ལཱ་ད་ལྟ་གང་དུ་ཡོད་དམངས་རང་འགུལ་གྱིས་ཁོ་མོ་དོར་ཟིན།ནམ་ཡང་ཁོ་མོས་ང་ལ་རེ་སྒུག་བྱེད་པར་ངས་རེ་སྨོན་བཅངས་མ་མྱོངཞེས་ངས་རང་ཉིད་ལ་དེ་ལྟར་ལན་ལྡོན།ཡིན་རུང་།ངས་ད་དུང་མུ་མཐུད་དུ་ཅི་ཞིག་གླེང་འདོད་སྐྱེསདྲི་གཞི་དེ་ཁྱེད་ཀྱིས་སྔོན་ཆད་ཁོ་མོར་དྲིས་ན་འོས།དེང་འདིར་ཐ་ན་ཁྱེད་ཀྱིས་ཁོ་མོར་ཐེངས་གཅིག་ལ་ལྟ་དབང་ཡང་མེད་པས།ཁྱེད་ཀྱིས་ཅི་བྱ།ཆུང་ངུའི་དུས་སུ་རྩེད་རོགས་ཡིན་པའི་ཁོ་མོ་སྔར་བས་ཀྱང་ཁྱེད་དང་སེམས་ཐག་ཉེ་བོ་ཆགས་སྲིད་ལ།སླར་ཡང་ཁྱེད་ཀྱིས་ཁོ་མོའི་རྐང་གདུབ་ཀྱི་སིལ་སྒྲ་ཐོས་པ་དང་།སླར་ཡང་ཁྱེད་ཀྱིས་ཁོ་མོའི་གནག་སྣུམ་སྐྲ་ལོའི་བསུང་ངད་ལ་སྣོམ་སྣོམ་བྱ་ཡང་སྲིད།ཡིན་རུང་།ཁྱེད་གཉིས་ཀྱི་བར་དུ་ནམ་ཡིན་རུང་རྩིག་གྱང་ཞིག་བདོག་ངེསལན་དུ་ངསདེ་ལྟར་ཡང་།ཁོ་མོ་ང་ལ་མཚོན་ན་ཅི་ཞིག་ཡིན་ནམཞེས་དྲིས་དུས།རང་སེམས་ནས་སླར་ཡང་སྨྲ་བདེང་འདིར་སོ་ར་བྷ་ལཱ་ཁྱེད་ལ་མཚོན་ན་སུ་ཡང་མིན་རུང་།སྔོན་ཆད་ཀྱི་ཁོ་མོ་ཁྱེད་ལ་མཚོན་ན་སུ་ཡང་མིན་སྲིད་དམཅིའི་མ་བདེན་ཨང་།སྔོན་ཆད་ཁོ་མོ་ང་ལ་མཚོན་ན་ཅི་ཡང་མིན་ནམ།ང་རང་ཆེས་སྙིང་ཉེ་བའི་བྱ་དངོས་ཡོད་ཚད་དང་།ངའི་མིག་ལམ་གྱི་འཇིག་རྟེན་མི་ཡུལ་འདི་ལས་ཀྱང་ཆེས་བློ་བ་ཉེ་བ།ཐ་ན་ངའི་སྐྱིད་ལ་སྡུག་པའི་མི་ཚེར་འཁྱོམ་འགུལ་སློང་མཁན་ཡང་ཁོ་མོ་ཡིན་སྲིད།